
TECHNINĖ SPECIFIKACIJA

1. SĄVOKOS

1.1. Perkančioji organizacija – Europos socialinio fondo agentūra (toliau – Perkančioji organizacija).
1.2. Tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie teiks perkančiajai organizacijai Kursuok turinio projekto naujienų portale sukūrimo ir administravimo (toliau – Turinio projekto) paslaugas ir kuris viešojo pirkimo būdu bus atrinktas teikti šioje techninėje specifikacijoje nurodytas Paslaugas.


2. PIRKIMO OBJEKTAS

2.1. Pirkimo objektas: KURSUOK turinio projekto interneto naujienų portale* sukūrimo ir administravimo paslaugos. Šias paslaugas sudaro: 
2.1.1. specialios rubrikos sukūrimas ir administravimas,
2.1.2. 10 turinio vienetų sukūrimas ir patalpinimas sukurtoje rubrikoje, 
2.1.3. turinio viešinimas – reklamavimas naujienų portalo aplinkoje reklaminiais skydeliais (baneriais);
2.1.4. viešinimas naujienų portalo paskyroje Tiekėjo ir Perkančiosios organizacijos suderintame socialiniame tinkle. 
*Naujienų portalo, kuriame bus įgyvendinamas turinio projektas, realių vartotojų skaičius per    mėnesį turi būti ne mažesnis nei 1 000 000 (vienas milijonas), remiantis paskutiniais, šio pirkimo paskelbimo laikotarpiu aktualiais Lietuvos interneto tyrimų ir konsultacijų bendrovės „Gemius“ paskelbtais ir viešai prieinamais duomenimis. Pasiūlyme Tiekėjas turi nurodyti siūlomo naujienų portalo pavadinimą.
2.2. Paslaugų tikslas – aktualizuoti mokymosi visą gyvenimą temą, informuoti visuomenę apie mokymosi visą gyvenimą naudą ir galimybes, skleisti informaciją apie platformą KURSUOK – tai vieno langelio principu veikianti nacionalinė suaugusiųjų švietimo platforma, kurioje žmonės gali rinktis jiems reikalingus mokymus, kursus ir pretenduoti į  finansavimą. KURSUOK.lt siekiama didinti besimokančiųjų ir profesines kompetencijas keliančių suaugusiųjų skaičių šalyje, pasinaudojant ir teikiamo finansavimo galimybėmis. KURSUOK platforma sukurta įgyvendinant projektą „Mokykis visą gyvenimą!“, kuris finansuojamas Ekonomikos gaivinimo ir atsparumo didinimo priemonės “Naujos kartos Lietuva” bei Lietuvos Respublikos biudžeto lėšomis. 

3. REIKALAVIMAI PASLAUGOMS

3.1. Paslaugos turi būti pradėtos teikti nuo Perkančiosios organizacijos užsakymo pateikimo Tiekėjui dienos. Užsakymas planuojamas pateikti 2025 m. II ketv. Visos paslaugos turi būti suteiktos iki 2025 m. gruodžio  31 d. 
3.2. Reikalavimai rubrikai:
3.2.1. Gavęs Perkančiosios organizacijos užsakymą Tiekėjas ne vėliau kaip per 10 d. d. turi sukurti: specialios rubrikos apipavidalinimo dizainą (ne mažiau 2 reklaminių skydelių – viršuje ir šone) ir visus reikalingus reklaminius skydelius rubrikos viešinimui, vadovaudamasis KURSUOK stiliaus knygoje, kurią pateiks Perkančioji organizacija kartu su visais reikalingais logotipais, nurodytomis gairėmis. 
3.2.2. Rubrika turi būti paženklinta KURSUOK ir Europos Sąjungos investicijų fondų emblemomis. 
3.2.3. Rubrika turi būti aiškiai matoma interneto naujienų portalo titulinio puslapio centrinėje dalyje. 
3.2.4. Rubrika turi būti lengvai pasiekiama iš titulinio puslapio. 
3.2.5. Tituliniame naujienų portalo puslapyje visą specialios rubrikos administravimo laikotarpį turi matytis ne mažiau nei 1 (vienas) rubrikos straipsnis (pavadinimas ir nuotrauka). Rubrika turi būti pritaikyta, matoma ir lengvai skaitoma mobiliuosiuose įrenginiuose. Rubrikos administravimo laikotarpis – ne mažiau nei 6 savaitės nuo pirmojo straipsnio rubrikoje paskelbimo. 

3.3. Reikalavimai viešinimui:
3.3.1. Rubrikos viešinimas naujienų portalo tituliniame puslapyje: projekto turinio blokas tituliniame puslapyje ir reklaminis skydelis virš jo (kompiuterių ir mobiliųjų įrenginių (toliau - PC, Mobile) aplinkose) – ne mažiau 6 mln. parodymų). 
3.3.2. Rubrikos viešinimas naujienų portalo aplinkoje reklaminiais skydeliais: ne mažiau 3 mln. parodymų  (30 proc. PC ir 70 proc. Mobile).
3.4. Reikalavimai turiniui, viešinamam rubrikoje:
3.4.1. Tiekėjas turi parengti ir specialioje rubrikoje publikuoti 10 turinio vienetų: parašyti 8 originalius straipsnius ir paruošti 2 vaizdo įrašus (laida/reportažas/diskusija/interviu/apklausa ar kt.) su informacijos pateikimu ir straipsnių formatu/išrašymu. Vaizdo turiniui temas ir jų išpildymo būdus, taip pat pašnekovų kandidatūras siūlo Tiekėjas, kuris rūpinasi visais reikalingais žmogiškaisiais ir techniniais resursais, reikalingais vaizdo turiniui paruošti. 
3.4.2. Vaizdo įrašas turi būti su subtitrais lietuvių kalba. 
3.4.3. Vaizdo įrašas rubrikoje turi būti pateiktas kartu su  informacija/išrašymu straipsnio formatu.
3.5. Temas straipsniams bei pašnekovų kandidatūras siūlo Tiekėjas, atsižvelgęs į paslaugoms keliamus tikslus. Kiekvieno straipsnio apimtis – ne mažiau 3000 spaudos ženklų (be tarpų), ne mažiau vieno pašnekovo. Prieš publikuojant, straipsniai turi būti suderinti su Perkančiąja organizacija, turi būti atsižvelgta į pateiktas pastabas. 
3.6. Straipsniams tinkamas iliustracijas parenka Tiekėjas.
3.7. Naujienų portalo paskyroje socialiniame tinkle Tiekėjas turi paviešinti – pasidalinti specialioje    rubrikoje publikuotų straipsnių, video įrašų nuorodomis.
3.8. Visi rubrikoje publikuoti straipsniai visą sutarties vykdymo laikotarpį turi būti randami rubrikos archyve.
3.9. Paslaugų Tiekėjas turi užtikrinti, kad nebūtų pažeistos trečiųjų asmenų autoriaus teisės. Teikėjas įsipareigoja visus nuostolius, atsiradusius dėl trečiųjų asmenų autorių teisių pažeidimo, atlyginti savomis lėšomis.
3.10. Perkančioji organizacija turi teisę perpublikuoti Tiekėjo sukurtus straipsnius, video įrašus Kursuok.lt, Esf.lt, Esinvesticijos.lt svetainėse, taip pat dalintis turiniu Europos socialinio fondo agentūros bei Kursuok.lt socialinių tinklų paskyrose, praėjus ne mažiau nei parai po paskelbimo naujienų portale. Perkančioji organizacija, dalindamasi turiniu, įsipareigoja nurodyti informacijos šaltinį – naujienų portalo pavadinimą.
3.11. Paslaugos tiekėjas už suteiktas paslaugas Perkančiajai organizacijai turi pateikti ataskaitą. Ataskaitoje turi būti pateikta:
3.11.1. straipsnių pavadinimai, 
3.11.2. publikavimo datos, 
3.11.3. straipsnių nuorodos, 
3.11.4. rubrikos lankytojų iš Lietuvos skaičius per visą rubrikos administravimo laikotarpį, 
3.11.5. reklamos ataskaita.


4. PIRKIME TAIKOMI APLINKOS APSAUGOS KRITERIJAI

4.1. Perkančioji organizacijai vadovaudamasi Lietuvos Respublikos aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 4.4.3 punktu laiko šį pirkimą žaliuoju pirkimu, nes šiuo pirkimu perkamos tik nematerialaus pobūdžio (intelektinės) paslaugos, nesusijusios su materialaus objekto sukūrimu, kurių teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.





